staqsa lill- Ministru għall-Ekonomija, Investiment u Negozji Żgħar: Jista' l-Ministru jara li fil-parti ta' Kordin senjatament fejn hemm faċilitajiet sportivi varji, jiġu rranġati u msewwija d-diversi bankini, li tkissru għal numru ta' drabi minn vetturi kbar u tqal u minħabba traskuraġni u trapass taż-żmien? Ninforma lill-Onor. Interpellant li minn verifiki li saru minn Malta Industrial Parks Ltd (MIPL) jirrizulta li ħafna mill-ħsarat li qed isiru referenza għalihom mhumiex f'propjetà tal-kumpanija u għaldaqstant ma tistax tagħmel interventi fuqhom. L-MIPL ġieli ddiskutiet din is-sitwazzjoni mal-Awtoritajiet kompetenti, kemm bil-għan li jkun hemm l-infurzar neċessarju u kif ukoll biex tara kif tista' tkun ta' assistenza fiċ-ċirkostanzi. Fil-fatt, MIPL qed tevalwa l-possibilita' ta' investiment fi proġett ta' trailer holding area biex tindirizza din is-sitwazzjoni mhux biss f'Kordin, imma wkoll f'żoni oħrajn.
ŻONA TA' KORDIN – FAĊILITAJIET SPORTIVI – IRRANĠAR TA' BANKINI